stanford-oval/wikipedia huggingface dataset:
Intianpystykorva
Terveys

Intianpystykorvat elävät yleensä keskimäärin on 10–14 vuotta. Jotkut elävät jopa 16-vuotiaiksi. Vanhimmaksi elänyt intianpystykorva oli 18-vuotias. Toiseksi vanhin oli 17-vuotias. Intianpystykorvat ovat yleensä pitkäikäisempiä, kuin useat muut rodut.
Populäärikulttuurissa

6-vuotias intianpystykorva Redo esitti Tuffy-koiran roolin yhdessä kaikkien aikojen menestyneimmistä intialaisista elokuvista Hum Aapke Hain Koun…! Koiralla oli merkittävä rooli kyseisen elokuvan juonessa. Yksi näyttelijöistä, Madhuri Dixit, adoptoi Redon elokuvan jälkeen ja se kuoli vuonna 2000.
Aiheesta muualla

Wikimedia Commonsissa on kuvia tai muita tiedostoja aiheesta .
Intian kennelliitto (KCI) (Arkistoitu – Internet Archive)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Indian_Spitz
Valkoinen intianpystykorva.
Valkoinen intianpystykorva.
Musta intianpystykorva.
Valkoinen intianpystykorvanarttu.
Käännös suomeksi
Hylas

Hylas ja nymfit. John William Waterhousen maalauksen (1896) yksityiskohta.
Hylas (m.kreik. Ύλας) oli kreikkalaisessa mytologiassa Dryopian kuninkaan Theiodamaan ja nymfi Menodiken poika. Herakles oli aikanaan varastanut Theiodamaan härän, valmistanut sen itselleen ateriaksi ja lopulta tappanut raivostuneen Theiodamaan. Hän kuitenkin säästi Hylaan tämän kauniin ulkomuodon takia ja kasvatti tämän.
Herakles otti Hylaan mukanaan Argolle, mutta aluksen pysähdyttyä Myysiassa Hylas lähti noutamaan vettä. Hänen täyttäessään kannua lähteestä häneen ihastui lähteen nymfi, joka tarttui häntä kaulasta, suuteli häntä ja veti mukanaan lähteeseen. Toisen version mukaan nymfejä oli useita ja he vetivät hänet lähteeseen yksissä tuumin käsivarresta.
Huomattuaan Hylaan kadonneen Herakles oli täysin murheen murtama ja etsi tätä pitkään Polyfemoksen kanssa. Hänen kerrotaan huutaneen Hylasta kolme kertaa ja tämän vastanneen kolme kertaa, mutta Hylaan ääni jäi ohueksi veden alta. Herakles kieltäytyi jatkamasta enää matkaa argonauttien kanssa. Niin Argo lähti jatkamaan matkaansa ilman näitä kolmea.
Aiheesta muualla

Wikimedia Commonsissa on kuvia tai muita tiedostoja aiheesta .
Victorian nymphs painting back on display after censorship row – (www.bbc.com) (englanniksi)
Igalia

| Igalia |
| --- | --- |
Perustettu:  syyskuu 2001
Kotipaikka:  A Coruña, Espanja
Toimiala:  ohjelmistoteollisuus
Kotisivu:  www.igalia.com
Infobox OKVirheellinen NIMI-arvo: 
Igalia on ohjelmistoteollisuuden konsultointiyritys, joka on perustettu syyskuussa 2001 A Coruñassa Espanjassa. Yritys on tunnettu osallistumisesta useisiin avoimen lähdekoodin projekteihin. Yritys ei ole tyypillinen konsultointiyritys, vaan se on työntekijöiden omistama osuuskunta. Igalian Brian Kardell kuvaa sitä tasaiseksi rakenteeksi ilman pomoja eikä osakkeenomistajia. Yritys liittyi Linux Foundationin jäseneksi huhtikuussa 2011. Yritys on myös World Wide Web Consortiumin (W3C) ja Khronos Groupin jäsen. Yritys on mukana muun muassa verkkoselaimien kehityksessä, jota sponsoroi Bloomberg. Yrityksessä toimii 140 henkilöä.
Aiheesta muualla

Viralliset verkkosivut (englanniksi)
Hyleas Fountain

| Mitalit | Mitalit | Mitalit |  |
| --- | --- | --- | --- |
|  Hyleas Fountain (oikealla) Lontoon olympialaisissa 2012. |  Hyleas Fountain (oikealla) Lontoon olympialaisissa 2012. |  Hyleas Fountain (oikealla) Lontoon olympialaisissa 2012. |  |
Maa:   Yhdysvallat
Naisten yleisurheilu
|  Olympialaiset  |  Olympialaiset  |  Olympialaiset  |  |
|  Hopeaa | Peking 2008 | seitsenottelu |  |
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Pronssia | Doha 2010 | seitsenottelu |  |
Hyleas Fountain (s. 14. tammikuuta 1981 Columbus, Georgia) on yhdysvaltalainen seitsenottelija. Hänen paras saavutuksensa on olympiahopea seitsenottelusta 2008.
Helsingin MM-kisoissa 2005 Fountain oli 12:s pistemäärällä 6055 ja kaksi vuotta myöhemmin Osakan MM-kisoissa hän joutui keskeyttämään. Pekingin olympialaisissa 2008 hän sijoittui alun perin kolmanneksi 6619 pisteellä, mutta nousi myöhemmin toiseksi Ukrainan Ljudmyla Blonskan jäätyä kiinni dopingista. Daegun MM-kisoissa 2011 Fountain oli 23:s. Lontoon olympialaisissa 2012 hän keskeytti.
Sisäratojen MM-kisoissa hän oli kahdeksas Moskovassa 2006 ja kolmas Dohassa 2010. Dohassa hän sijoittui alun perin neljänneksi, mutta nousi kolmanneksi Tatjana Tšernovan dopinghylkäyksen jälkeen.
Henkilökohtaiset ennätykset

| 0 | 1 | 2 | 3 |
| --- | --- | --- | --- |
| 200 m | 23,21 | Peking | 15. elokuuta 2008 |
| 800 m | 2.15,32 | Talence | 14. syyskuuta 2008 |
| 100 m aitajuoksu | 12,70 | Lontoo | 3. elokuuta 2012 |
| Korkeushyppy | 190 | Des Moines | 25. kesäkuuta 2010 |
| Pituushyppy | 689 | Luzern | 15. heinäkuuta 2009 |
| Kuulantyöntö | 13,81 | Eugene, Oregon | 27. kesäkuuta 2009 |
| Keihäänheitto | 48,15 | Eugene, Oregon | 28. kesäkuuta 2008 |
| Seitsenottelu | 6735 | Des Moines | 26. kesäkuuta 2010 |
| 0 | 1 | 2 | 3 |
| --- | --- | --- | --- |
| 60 m | 7,47 | Findlay | 29. tammikuuta 2011 |
| 800 m | 2.21,02 | Doha | 13. maaliskuuta 2010 |
| 60 m aitajuoksu | 7,98 | Boston | 1. maaliskuuta 2009 |
| Korkeushyppy | 187 | Doha | 13. maaliskuuta 2010 |
| Pituushyppy | 670 | Albuquerque | 28. helmikuuta 2010 |
| Kuulantyöntö | 14,26 | Findlay | 5. helmikuuta 2010 |
| Viisiottelu | 4753 | Doha | 13. maaliskuuta 2010 |
Hyöty

Hyöty (engl. Utility) on taloustieteessä tai seurausetiikassa onnellisuuden tai tyytyväisyyden mitta, jonka oletetaan olevan lukuina mitattavissa. Tämän mitan avulla voidaan puhua mielekkäästi hyödyn lisäyksestä ja selittää ihmisten taloudellista käyttäytymistä ajatellen sen olevan rationaalista toimintaa, joka tähtää hyödyn määrän lisäämiseen. Mikrotaloustieteessä rationaalisuus on määritelty täsmällisesti hyödyn määrän maksimoivana käyttäytymisenä taloudellisten rajoitteiden alaisuudessa.
Hyödyn käsitettä sovelletaan taloustietessä esimerkiksi indifferenssikäyrän muodossa, joka osoittaa eri hyödykekorit, jotka tuottavat yhtäläisen hyötymäärän. Siirryttäessä korkeammalle käyrälle, joka sisältää suuremman määrän hyödykkeitä, hyödyn määrä kasvaa.
Jos kuluttajan preferenssit ovat rationaaliset, voidaan preferenssit ilmaista hyötyfunktion avulla. Tällöin hyötyfunktio saa suuremman arvon preferoidun hyödykekorin kohdalla verrattuna muihin hyödykekoreihin. Hyötyfunktio on järjestysasteikollinen mitta ja sille voidaan tehdä monotoonisesti kasvava muunnos ilman, että sen merkitys muuttuu.
Yleensä hyötyfunktion arvoa käsitellään ordinaalisena mittana, jolloin hyötyfunktion arvoja ei voida vertailla eri ihmisten välillä. Hyvinvointitaloustieteessä tavoitteena on maksimoida koko yhteiskunnan hyötyä, jolloin usein tehdään vahvempi oletus ja käytetään hyötyfunktiota kardinaalisena mittana. Tällöin voidaan vertailla ja laskea yhteen eri ihmisten hyötyjä.
Esimerkki henkilökohtaisesta hyödystä

Henkilö on asunnossaan nälissään. Hän saa leipäpalan ja syötyään palan hän saa toisen. Ensimmäisestä saadusta leipäpalasta on suurempi hyöty kuin toisesta. Jos henkilö saa rajattomasti leipäpaloja asuntoonsa, lopulta leipäpaloista ei ole hyötyä vaan haittaa niiden täyttäessä asunnon kokonaan.
Hyötyfunktioita

Vakioisen substituutiojouston hyötyfunktio eli CES-hyötyfunktio
Kvasilineaarinen hyötyfunktio
Homoteettinen hyötyfunktio
Aiheesta muualla

Kuvia tai muita tiedostoja aiheesta Hyöty Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Ilo (Peru)

| Ilo |
| --- | --- |
 lippu:  vaakuna
 Ilo
 Koordinaatit: 17°38′45″S, 71°20′43″W 
Valtio:  Peru
Alue:  Moquegua
Maakunta:  Ilo
Väkiluku:  70 000
Infobox OKVirheellinen NIMI-arvo: 
Ilo on Perussa Moqueguan alueella sijaitseva satamakaupunki. Ilo on myös Ilon maakunnan pääkaupunki.
Ilo on eräs maailman pahimmin saastuneista kaupungeista. Saastuminen johtuu läheisestä kuparikaivoksesta. Kaivos on saastuttanut ilman lisäksi läheistä rannikkoa suurin piirtein 20 kilometrin matkalta. Ilossa on noin 70 000 asukasta.
Helsingin NMKY

Helsingin NMKY (viralliselta nimeltään Helsingin Nuorten Miesten Kristillinen Yhdistys ry) on helsinkiläinen yhdistys. Yhdistys on perustettu vuonna 1889. Sen perustajajäseniä olivat muun muassa Sakari Topelius ja Arthur Hjelt. Helsingin NMKY tunnetaan työstään nuorisotyön uranuurtajana. Helsingin NMKY on ollut käynnistämässä merkittäviä työmuotoja historiansa aikana. Näistä tunnetuimpia ovat koripallon tuonti Suomeen (Vilho Nuoreva) sekä partiotoiminnan (Verneri Louhivuori) ja kerhotoiminnan käynnistäminen Suomessa.
Helsingin NMKY tarjoaa monipuolisia harrastusmahdollisuuksia lapsille, nuorille ja aikuisille. Toiminta pitää sisällään mm. kerhoja, liikuntaa, musiikkia, partiota, seikkailua, erilaisia tapahtumia, kursseja ja monipuolisen leiritarjonnan. Helsingin NMKY on myös sosiaalisen nuorisotyön toimija. Se edistää muun muassa maahanmuuttajien kotoutumista, auttaa nuoria pääsemään koulutukseen ja työelämää, sekä muutoinkin löytämään paikkaansa yhteiskunnassa. Helsingin NMKY:n viikoittaisen toiminnan piirissä on yli 6000 lasta, nuorta ja aikuista.
Tammikuussa 2016 Helsingin NMKY palkittiin Suomen Urheilugaalassa Vuoden Urheiluseurana.
Historiaa

NMKY-liike (Nuorten Miesten Kristillinen Yhdistys) sai alkunsa Lontoossa 1844. Liikkeen perustaja oli George Williams, joka oli huolestunut aikansa nuorten kasvupohjasta ja vapaa-ajan harrastus- ja toimintamahdollisuuksista. Nykyisin NMKY:n toimintaan osallistuu noin 58 miljoonaa ihmistä 11.220 paikallisyhdistyksessä yli 130 maassa. NMKY on kansainvälinen maailman suurin ei-poliittinen nuorisoliike. Toiminta perustuu kolmioperiaatteelle, jossa on keskeistä ihmisen henkisen, hengellisen ja fyysisen elementin tasapainoinen kehittäminen.
NMKY:n maailmanliitto perustettiin Pariisissa 1855, jolloin kirjatussa Pariisin Baasiksessa määriteltiin NMKY:n toiminta-ajatus. Näitä toimintaperiaatteita on täsmennetty Kampalan maailmankokouksessa 1973 (ns. Kampalan prinsiipit).
Suomeen NMKY tuli vuonna 1886 ja nykyisin toimintaa on noin 40 yhdistyksessä eri puolilla Suomea. Helsingissä NMKY-toiminta alkoi vuonna 1889, jolloin Helsingin NMKY perustettiin. Sen varhaisia jäseniä jo mainittujen perustajien lisäksi olivat Martti Ruuth, O. I. Colliander ja Matti Pesonen.
Koripallo

Helsingin NMKY:n on organisaatio, joka on tuonut koripallon Suomeen. Laji rantautui Suomeen Helsingin NMKY:n urheilusihteerin Vilho Nuorevan matkassa vuonna 1927 Kööpenhaminasta pelatuista YMCA:n maailmankisoista. Siitä lähtien Helsingin Namikassa koripalloa on pelattu tauotta. Helsingin NMKY on Suomen suurimpia koripalloseuroja. Lisenssipelaajia seuralla on n. 900 ja harrastajien yhteismäärä seurassa on noin 1200. Ensimmäiset viralliset koripallopelit Suomessa on pelattu osoitteessa Vuorikatu 17 Helsingin Kaisaniemessä sijaitsevan Hotelli Arthurin nykyisessä auditoriotilassa Vilho Nuorevan ideoimina. Nuoreva oli perustamassa myös Suomen koripalloliittoa 1939.
Kaiken kaikkiaan namikalaiset ovat voittaneet yhteensä 63 koripallon Suomen Mestaruutta eri ikäluokissa sekä saalistaneet yli 140 SM-mitalia. Suomen ensimmäinen NBA-pelaaja Hanno Möttölä on HNMKY:n  kasvatti. Helsingin NMKY on jäädyttänyt Möttölän pelipaidan numero 13 KorisGaalassa 20.3.2015. Pelipaita on sijoitettu Malmin Palloiluhallin 1. kentän kattoon Siemenkuja 3:ssa.
HMNKY:n joukkue on voittanut miesten Suomen mestaruuden 7 kertaa (1946, 1947, 1984, 1985, 1987, 1989 ja 1992). Naisten paras saavutus on SM-hopea vuodelta 1985. Yhteensä seura on voittanut yli 140 virallista SM-mitalia.
Koripallo > Maineikkaita pelaajia

Jarmo Laitinen
Pekka Lähdetniemi
Hanno Möttölä
Timo Saarelainen
Koripallo > Henkilökohtaiset palkinnot

Korisliigan vuoden pelaaja
Mikael Salmi – 1987
Sakari Pehkonen – 1988
Petri Niiranen – 1992, 1994
Korisliigan vuoden tulokas
Martti Kuisma – 1989
Hanno Möttölä – 1995
Korisliigan vuoden kehittynein pelaaja
Tommi Nordberg – 1992
Korisliigan vuoden valmentaja
Henrik Dettmann – 1987, 1992
Vuoden I-divisioonapelaaja
Juuso Pöyhönen – 2004
Pääsihteerit

Seuraavat henkilöt ovat toimineet Helsingin NMKY:n pääsihteereinä:
1895–1898: Arthur Hjelt
1907–1914: Nils Arthur Malin
1914–1920: Verneri Louhivuori
1920–1921: Niilo Mustala
1924–1927: Urho Muroma
1928–: Verner Aurola
Oiva Perkiö
Heimer Virkkunen
1965–1990: Mauri Virtanen
–2009: Pertti Mäki
2010–2022: Timo Laulaja
vs. 2022–2023: Eero Finne
2023– Olli Joensuu
Aiheesta muualla

Helsingin NMKY:n kotisivu
Ilmārs Rimšēvičs

Ilmārs Rimšēvičs
Ilmārs Rimšēvičs (s. 30. huhtikuuta 1965 Riika) on Latvian keskuspankin pääjohtaja ja Euroopan keskuspankin neuvoston jäsen.
Vuodesta 2001 Latvian keskuspankkia johtanut Rimšēvičs joutui skandaalin keskipisteeksi, kun Latvian korruptionvastainen virasto (KNAB) pidätti hänet helmikuussa 2018 epäiltynä korruptiosta. Hänet vapautettiin seuraavana päivänä, eikä täsmällistä syytä pidätykseen ole julkistettu.
Muissakin yhteyksissä on tullut esille, että Latvian pankkisektori on korruptoitunut. Venäjältä tuli vuosina 2010–2015 Latvian kautta lähes 20 miljardin euroa rikollista rahaa länteen. Latvian suurin pankki ABLV on jäänyt kiinni myös Pohjois-Korean pakotteiden kiertämisestä. Pidätyksen jälkeen ABLV-pankin kanssa kilpailevan Norvik-pankin pääomistaja ja pääjohtaja väittivät Rimšēvičsin yrittäneen saada pankilta lahjuksia. Tapaukset osoittavat, että Latvia on haluton siivoamaan pankkisektoriaan. Se ryhtyi ensimmäisiin toimiin vasta kun välinpitämättömyys uhkasi vuonna 2016 hidastaa maan pää­syä teollisuusmaiden järjestö OECD:n jäseneksi.
Ilo (lehti)

Ilo on vuosina 2005–2007 ilmestynyt Kotimaa-lehden liite, joka ilmestyi myös itsenäisenä lehtenä. Ilon ideana oli tarjota evankelisluterilaisille seurakunnille mahdollisuus liittää niiden omat tiedotussivut osaksi emolehteä. Ilosta ilmestyikin useita eri versioita. Muun muassa Forssan seurakunnan oma lehti alkoi ilmestyä Ilon mukana. Ilon päätoimittajana toimi Olli Seppälä. Lehti lopetettiin taloudellisesti kannattamattomana vuoden 2007 lopussa. Ilo poikkesi perinteisistä kristillisistä lehdistä muun muassa siinä, että se oli suunnattu erityisesti työikäiselle väestölle ja käsitteli myös henkisyyden kysymyksiä. Iloa oli jaossa kahtena kesänä myös tiekirkoissa. Suurimmillaan Ilon painos oli yli 150 000.
Ilon erikoisnumerona ilmestyi vuoden 2008 alussa Hääilo.
Isabella de Urgel

| Isabella de Urgel> Aragonian kuningatar |
| --- | --- |
Valtakausi:  1065–1071
Edeltäjä:  Ermesinda de Bigorre
Seuraaja:  Felicia de Roucy

Syntynyt:  n. 1048
Kuollut:  n. 1071
Puoliso:  Sancho I
Lapset:  Pietari I
Suku:  Urgel
Isä:  Ermengol III
Äiti:  Adelaide
Isabella de Urgel oli Aragonian kuningatar. Hän oli Urgelin kreivin Ermengol III:n ainoa tytär, ja hänen äitinsä oli Ermengol III:n ensimmäinen vaimo Adelaide. Isabella meni vuonna 1065 naimisiin Aragonian ja Navarran kuninkaan Sancho I:n kanssa. Tämän avioliiton seurauksena Isabellasta tuli Aragonian kuningatar (kuningatarpuoliso). Pari sai yhden pojan:
Pietari I, oli isänsä seuraaja, mutta ei saanut eloon jääneitä jälkeläisiä avioliitoistaan Agnes de Aquitainen eikä Berthan kanssa.
Pari erosi vuonna 1071, ja Sancho meni uudelleen naimisiin, Felicia de Roucyn kanssa, vuonna 1076. Tästä avioliitosta syntyi kaksi poikaa, jotka olivat Pietari I:n seuraajia: Alfonso I ja Ramiro II.
Hyönteissyöjät

| Hyönteissyöjät |
| --- | --- |
 Siili (Erinaceus europaeus)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Alaluokka::  Theria
Osaluokka::  Istukkanisäkkäät Eutheria
(luokittelematon)::  Hyönteissyöjät Insectivora  Cuvier, 1817
Katso myös
   Hyönteissyöjät Commonsissa 
Infobox OKNimi-testi OK: 
Hyönteissyöjät (Insectivora) on tieteellisessä luokittelussa aiemmin käytössä ollut nisäkäslahko. Lahkoon laskettiin kuuluvaksi esimerkiksi päästäiset, siilit ja almikit. Tutkimusten perusteella todettiin hyönteissyöjien olevan polyfyleettinen ja siitä erotettiin 1990–2000-luvuilla kolme uutta lahkoa, minkä seurauksena hyönteissyöjien lahko jäi tyhjäksi ja näin hyödyttömäksi. Uudet lahkot ovat: Afrosoricida (tanrekit, kultamyyrät), Soricomorpha (almikit, jättiläispäästäiset, päästäiset, maamyyrät) ja Erinaceomorpha (siilit). Aiemmin myös tupaijat, hyppypäästäiset ja kaguaanit luettiin hyönteissyöjiin, mutta ne oli erotettu omiksi lahkoikseen jo 1980-luvulle mennessä.
Suomessa tavatut hyönteissyöjälajit

Suomessa tavattavista nisäkkäistä seuraavat kahdeksan lajia luettiin aiemmin hyönteissyöjien lahkoon:
Suomessa tavatut hyönteissyöjälajit > Päästäiset (Soricidae)

Vaivaispäästäinen (Sorex minutus)
Metsäpäästäinen (Sorex araneus)
Kääpiöpäästäinen (Sorex minutissimus)
Korpipäästäinen (Sorex isodon)
Idänpäästäinen (Sorex caecutiens)
Vesipäästäinen (Neomys fodiens)
Suomessa tavatut hyönteissyöjälajit > Maamyyrät eli kontiaiset (Talpidae)

Kontiainen eli maamyyrä (Talpa europaea)
Suomessa tavatut hyönteissyöjälajit > Siilit (Erinaceidae)

Siili (Erinaceus europaeus)
Instruja huudeilt?!

| Instruja huudeilt?! Lavis |
| --- | --- | --- |

Studioalbumin tiedot
 Julkaistu: 2009
 Formaatti: CD
 Tuottaja(t): Kfied
 Tyylilaji: rap, elektro
 Kesto: 57.02
 Levy-yhtiö: Skill Street Entertainment
Laviksen muut julkaisut
| Ookkonä huudeilt?! 2009 | Instruja huudeilt?! 2009 | Diggoo 2010 |
Instruja huudeilt?! on rap-artisti Laviksen vuonna 2009 julkaistu albumi. Albumi sisältää Laviksen edellisen Ookkonä huudeilt?! -albumin kappaleet instrumentaaliversioina. Albumin biitit on tehnyt Kfied.
Kappaleet

Ookkonä huudeilt – 4.18
Uudet tuulet – 3.04
Masse Majava – 4.08
Moneyback Dance – 5.19
Hämeentie State of Mind – 3.57
Huubelissa – 3.43
The Ill Life of a Forgotten perhetuttu – 4.32
Junnujoukkueen valmentaja – 4.08
Herkät naiset – 3.38
Rap Beat Xplosion – 3.38
Dokataan nää ämmät – 5.02
Paskabloggaaja – 4.42
Susan Bööle – 3.40
Stunna Enso – 3.58
Älä kerro totuutta – 4.15
Isabella Moore

| Mitalit | Mitalit | Mitalit |  |
| --- | --- | --- | --- |
|  Isabella Moore |  Isabella Moore |  Isabella Moore |  |
Maa:   Yhdistynyt kuningaskunta
Naisten uinti
|  Olympialaiset  |  Olympialaiset  |  Olympialaiset  |  |
|  Kultaa | Tukholma 1912 | 4 × 100 metrin vapaauintiviesti |  |
Isabella Mary ”Belle” Moore (23. lokakuuta 1894 Glasgow – 7. maaliskuuta 1975) oli brittiläinen uimari ja olympiavoittaja. Hän voitti olympiakultaa 17-vuotiaana Tukholman kesäolympialaisissa vuonna 1912 naisten 4 × 100 metrin vapaauintiviestistä. Samassa joukkueessa Mooren kanssa uivat myös Irene Steer, Jennie Fletcher sekä Annie Speirs. Joukkueen voittoaika oli uusi olympiaennätys 5.52,8. Moore osallistui kilpailuissa myös henkilökohtaiseen 100 metrin vapaauintiin, jossa hän karsiutui välierissä.
Moore edusti uintiurallaan glasgowlaista Premier Clubia.
INXS

| INXS |
| --- | --- |
 INXS syyskuussa 2010. Vasemmalta oikealle:  J.D. Fortune, Kirk Pengilly, Tim Farriss, Jon Farriss ja Gary Beers.
Tiedot
Toiminnassa:  1977–1997, 2005–
Tyylilaji:  Rock
Kotipaikka:  Australia
Laulukieli:  englanti
Jäsenet:  Ciaran Gribbin,  laulu (2011–)  Andrew Fariss,  koskettimet, kitara   Tim Fariss,  kitara   Jon Fariss,  rummut   Gary Beers,  basso   Kirk Pengilly,  saksofoni, kitara  
Entiset jäsenet:  Michael Hutchence,  laulu (1977–1997)  J.D. Fortune,  laulu (2005–2011) 
Infobox OKNimi-testi OK: 
INXS (lausutaan "In Excess") on australialainen rock-yhtye, joka oli suosionsa huipulla 1980-luvulla ja 1990-luvun alussa.
Historia

INXS:n juuret ovat Farriss Brothers -nimisessä yhtyeessä, johon kuuluivat aluksi kosketinsoittaja Andrew Farriss, laulaja Michael Hutchence ja basisti Gary Beers. Vuonna 1977 mukaan liittyivät Andrew'n veljet, kitaristi Tim Farriss ja rumpali Jon Farriss, sekä kitaristi ja saksofonisti Kirk Penguilly. Yhtye otti vuonna 1979 nimekseen INXS ja muutti Perthistä Sydneyyn soittamaan pubeissa. Yhtye teki levytyssopimuksen Deluxen kanssa ja julkaisi esikoisalbuminsa INXS vuonna 1980.
Yhtyeen esikoisalbumi ja toinen albumi Underneath the Colours (1981) menestyivät hyvin Australiassa. Yhtyeen kolmas albumi Shabooh Shoobah (1983) julkaistiin myös Yhdysvalloissa, missä yhtye teki myös kiertueen. Seuraavalla albumillaan The Swing (1984) yhtye alkoi siirtyä tyyliltään kohti tanssittavaa rockia soittanutta Rolling Stonesia.
Albumi Listen Like Thieves (1985) nousi Yhdysvaltain albumilistalla sijalle 11. Maailmanlaajuiseen kuuluisuuteen yhtye nousi albumilla Kick (1987), jonka singlet ”Need You Tonight”, ”Devil Inside”, ”New Sensation” ja ”Never Tear Us Apart” olivat Yhdysvalloissa top-10-hittejä.
Yhtyeen seuraava albumi X (1990) ei ollut edeltäjänsä kaltainen menestys, vaikka single ”Suicide Blonde” nousikin listoille. Welcome to Wherever You Are (1992) oli aiempia albumeja kokeilevampi, mutta se ei enää elvyttänyt yhtyeen suosiota, kuten ei myöskään Full Moon, Dirty Hearts (1993).
Elegantly Wasted (1997) oli INXS:n viimeinen albumi, jolla Michael Hutchence lauloi. Hänen kuoltuaan samana vuonna yhtyeen väliaikaiseksi laulajaksi otettiin ensin Terence Trent D’Arby ja sitten Jon Stevens. Vakituiseksi laulajaksi saatiin J. D. Fortune televisio-ohjelman Rock Star: INXS kautta. Hänen kanssaan yhtye julkaisi albumin Switch (2005), jota seurasi muutaman vuoden tauko. Vuodesta 2010 alkaen yhtye on esiintynyt Fortunen ohella muidenkin laulajien kanssa. Yhtye ilmoitti vuonna 2012 lopettavansa kiertueet.
Jäsenet

Ciaran Gribbin – laulu (2011-)
Michael Hutchence – laulu (1977-1997)
Andrew Fariss – koskettimet, kitara
Tim Fariss – kitara
Jon Fariss – rummut
Gary Beers – basso
Kirk Pengilly – saksofoni, kitara
Albumit > Studioalbumit

INXS (1980)
Underneath the Colours (1981)
Shabooh Shoobah (1982)
The Swing (1984)
Listen Like Thieves (1985)
Kick (1987)
X (1990)
Live Baby Live (1991)
Welcome To Wherever You Are (1992)
Full Moon, Dirty Hearts (1993)
Elegantly Wasted (1997)
Switch (2005)
Original Sin (2010)
Albumit > Livealbumit

Live Baby Live (1991)
INXS: Live At Barker Hangar (2005)
Live Germany 1984 (2009)
Live at Wembley Stadium 1991 (2014)
INXS: Live Baby Live Wembley Stadium (2019)
Albumit > Kokoelmia

INXSIVE (1982)
The Greatest Hits (1994)
Shine Like It Does: The Anthology (1979-1997) (2001)
Definitive INXS/The Best of INXS (2002)
The Years 1979-1997 (2002)
Stay Young 1979-1982 (2002)
Original Sin: The Collection (2004)
INXS²: The Remixes (2004)
Taste It: The Collection (2006)
Platinum: Greatest Hits + Seriously Live (2010)
The Very Best (2011)
Aiheesta muualla

Kuvia tai muita tiedostoja aiheesta INXS Wikimedia Commonsissa
INXS:n laulusolisti Michael Hutchence vuonna 1986.
Ilsbon kirkko

| Ilsbon kirkko Ilsbo kyrka |
| --- | --- |

Sijainti:  Nordanstigin kunta, Ruotsi
Koordinaatit:  61.8572°N, 17.0507°E
Kirkkokunta:  Ruotsin kirkko
Hiippakunta:  Uppsalan hiippakunta
Seurakunta:  Bergsjö församling
Rakentamisvuosi:  1846
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Ilsbon kirkko (ruots. Ilsbo kyrka) on Ruotsissa Nordanstigin kunnassa sijaitseva kirkkorakennus. Se rakennettiin vuosina 1844–1846. Kirkko korvasi aiemman keskiaikaisen kirkon, joka puerttiin uuden kirkon valmistumisen jälkeen. Kirkko remontoitiin vuonna 1966 ja sisätiloissa tehtiin suurempi remontti vuosina 2012–2013. 16-äänikertaiset urut on rakentanut Jägerndorfista Sleesiasta kotoisin oleva urkufirma Gerbruder Rieger. Vanhat urut olivat ilsbolaisen Daniel Björkstrandin rakentamat. Vanhasta kirkosta on säilynyt useita puuveistoksia. Kirkkosalia hallitsee saarnastuoli ja Ilsbon kirkko on ainoa Nordanstigin kirkoista, jossa se on sijoitettu alttarin päälle.
Aiheesta muualla

Kuvia tai muita tiedostoja aiheesta Ilsbon kirkko Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Ilsbo kyrka
Käännös suomeksi